Otruche d' Afrike

thumb
L' otruche d' Afrike, c' est l' pus cnoxhowe des otruches.

 Struthio camelus

 Discrijhaedje 
C' est on grand oujhea ki mzeure åjheymint dipus d' 2 metes.

I pout pezer disca 140 kilos.

Li måye et l' frumele sont foirt diferins.

Ses longuès pates lyi permetnut di cori a des grandès vitesses (70 a l' eure, pol moens).

 Spårdaedje 
thumb
L' otruche ordinaire si rescontere naturelmint dins les wastenes e l' Afrike.

Elle a stî aminêye e l' Ostraleye al fén des anêyes 1860. Ele s' î a si bén mopliyî k' elle est loukeye come ene evayixhante indje dins sacwants cantons. Emmalee Murrells, Husbandry Guidelines for Ostrich Struthio camelus, Western Sydney Institute of TAFE, Richmond, 2017.

 Uzaedjes 
Les plomes di l' otruche siervèt dispu bele ådje po gårni les tchapeas des djîle. 

E 18inme sieke, li pôrt marokin  d' Essawira esteut l' prumî espôrteu di plomes d' otruches å monde, ki vnént bråmint di s' comiece houte do Sara.

 Aclevaedje 
Les otruches sont-st aclevêye po leus plomes, leus oûs et leu tchå et leu cur.

Gn a ene cinse otruchrece a Rotchfoirt (cinse d' ônoe) k' a-st ataké e 1997. sol waibe del cinse.

 Maladeyes des otruches 
Les aclevêyès otruches polèt atraper des maladeyes di totes les sôres, come les ôtès biesses. Des detays sol live d' årtisyince Merck

Gn a eto des coixheures ki plèt åjheymint ariver e tcheriant les oujheas d' ene plaece a l' ôte.

Onk des prumîs senes di maladeye, c' est l' disploumaedje.

Po viziter spepieuzmint u operer ene otruche, våt mî l' edoirmi, ca l' oujhea pout betchî et piter, disca sketer des oxheas do tchaspougneu. Po-z edoirmi, on pout eployî del silazene (4 mg å kilo) shuvou après 20 munutes di ketamene (8 mg å kilo). dôzes dinêye e-n on studia d' Arabeye sawoudite

 Sourdants 

Categoreye:Oujheas
Categoreye:Aclevåvès biesses